CELEX: 62017CN0439
Language: mt
Date: 2017-07-20 00:00:00
Title: Kawża C-439/17: Talba għal deċiżjoni preliminari mressqa mill-Verwaltungsgericht Hamburg (il-Ġermanja) fl-20 ta’ Lulju 2017 – British American Tobacco (Germany) GmbH vs Freie und Hansestadt Hamburg

16.10.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 347/10
            
         Talba għal deċiżjoni preliminari mressqa mill-Verwaltungsgericht Hamburg (il-Ġermanja) fl-20 ta’ Lulju 2017 – British American Tobacco (Germany) GmbH vs Freie und Hansestadt Hamburg
   (Kawża C-439/17)
   (2017/C 347/11)
   Lingwa tal-kawża: il-Ġermaniż
   
      Qorti tar-rinviju
   
   Verwaltungsgericht Hamburg
   
      Partijiet fil-kawża prinċipali
   
   
      Rikorrenti: British American Tobacco (Germany) GmbH
   
      Konvenuta: Freie und Hansestadt Hamburg
   
      Domandi preliminari
   
   
               1)
            
            
               L-ewwel sentenza tal-Artikolu 7(7) tad-Direttiva 2014/40/UE dwar l-approssimazzjoni tal-liġijiet, ir-regolamenti u d-dispożizzjonijiet amministrattivi tal-Istati Membri rigward il-manifattura, il-preżentazzjoni u l-bejgħ tat-tabakk u prodotti relatati u li tħassar id-Direttiva 2001/37/KE (1) (iktar ’il quddiem id-“Direttiva”) għandha tiġi interpretata fis-sens li l-projbizzjoni tat-tqegħid fis-suq ta’ prodotti tat-tabakk li fihom aromi fi kwalunkwe wieħed mill-kompenenti tagħhom ma tkoprix il-prodotti tat-tabakk li, minħabba l-aromi inklużi fil-komponenti tagħhom, għandhom togħma karatterizzanti fis-sens tad-definizzjoni mogħtija fil-punt 25 tal-Artikolu 2 tad-Direttiva?
            
         
               2)
            
            
               Fil-każ li tingħata risposta negattiva għall-ewwel domanda:
               L-Artikolu 7(14) tad-Direttiva għandu jiġi interpretat fis-sens li d-dispożizzjoni tranżitorja tkopri biss il-projbizzjoni ta’ tqegħid fis-suq ta’ prodotti tat-tabakk li fihom togħma karatterizzanti fis-sens tal-ewwel sentenza tal-Artikolu 7(1) tad-Direttiva 2014/40/UE jew għandha tkopri (ukoll) il-projbizzjoni ta’ tqegħid fis-suq ta’ prodotti tat-tabakk li fihom aromi fi kwalunkwe wieħed mill-komponenti tagħhom skont l-ewwel sentenza tal-Artikolu 7(7) tad-Direttiva?
            
         
               3)
            
            
               Fil-każ li tingħata risposta affermattiva għall-ewwel domanda jew fil-każ li, għat-tieni domanda, tingħata risposta fis-sens li l-Artikolu 7(14) tad-Direttiva jkopri wkoll il-projbizzjoni ta’ tqegħid fis-suq ta’ prodotti tat-tabakk li fihom aromi fi kwalunkwe wieħed mill-komponenti tagħhom skont l-ewwel sentenza tal-Artikolu 7(7) tad-Direttiva:
               Kif għandhom jinftiehmu l-formulazzjonijiet “prodotti tat-tabakk b’aroma karatterizzanti” u “kategorija partikolari ta’ prodott” li jinsabu fl-Artikolu 7(14) tad-Direttiva?
            
         
      (1)  ĠU L 127, p. 1.